14. 12. 94 De Europæiske Fællesskabers Tidende Nr. L 321/1 (Retsakter hvis offentliggørelse er obligatorisk) RÅDETS FORORDNING (EF) Nr. 3021/94 af 8. december 1994 om anden ændring af forordning (EF) nr. 3676/93 om fastsættelse for 1994 af de samlede tilladte fangstmængder for visse fiskebestande og grupper af fiskebe- stande samt af visse betingelser for fiskeri af disse fangstmængder RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur ()), særlig artikel 8, stk. 4, under henvisning til forslag fra Kommissionen, og ud fra følgende betragtninger : I henhold til artikel 8, stk. 4, i forordning (EØF) nr. 3760/92 skal Rådet fastsætte de samlede tilladte fangstmængder (TAC) for hvert enkelt fiskeri eller for hver fiskerigruppe ; forordning (EF) nr. 3676/93 (?) fastsætter TAC for 1994 for visse fiskebestande og grupper af fiskebestande samt visse betingelser for fiskeri af disse fangstmængder ; som led i de bilaterale konsultationer om de gensidige fangstrettigheder mellem Fællesskabet og Sverige er andelen af TAC for sild i Skagerrak og Kattegat og for torsk i Skagerrak, der er tildelt Sverige for 1994, blevet nedsat, og andelen af TAC for dybvandshummer i IIl a, der er tildelt Sverige, blevet forhøjet i samme periode ; som led i de bilaterale konsultationer om de gensidige fiskerirettigheder mellem Fællesskabet og Norge er Fællesskabets andel for »andre arter« blevet forhøjet, og den del af TAC for nordsøbrisling, der er til rådighed for medlemsstaterne, blevet nedsat ; situationen for bestanden af dybvandshummer i Nordsøen gør det muligt at forhøje denne TAC uden at bringe den fremtidige forvaltning af denne ressource i fare ; i henhold til de bestemmelser, der blev vedtaget på det 20. møde i Den Internationale Kommission for Fiskeri i Østersøen, har Fællesskabet opnået en ekstra torskekvota i Østersøen for 1994; Rådets forordning (EF) nr. 3676/93 bør derfor ændres — UDSTEDT FØLGENDE FORORDNING : Artikel 1 Bilaget til nærværende forordning erstatter de tilsvarende punkter i bilaget til forordning (EF) nr. 3676/93. Artikel 2 Denne forordning træder i kraft på dagen efter offentlig- gørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 8. december 1994. ()) EFT nr. L 389 af 31. 12. 1992, s. 1. () EFT nr. L 341 af 31. 12. 1993, s. 1. Forordningen er senest ændret ved forordning (EF) nr. 2761/94 (EFT nr. L 294 af 15. 11. 1994, s. 2). På Rådets vegne G. REXRODT Formand